8. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 37786 της 25 Μαϊου/19 Ιουν.1954 Περί προσόντων διορισμού και καθηκόντων εκτάκτων υπαλλήλων Υπηρεσίας Αλιείας. Έχοντες υπ’ όψιν τας διατάξεις του άρθρ. 2 του Νόμ. 2756/54 «περί κυρώσεως νομοθετημάτων περιόδου ξενικής κατοχής αφορώντων την Υπηρεσίαν Αλιείας Υπουργείου Βιομηχανίας, συμπληρώσεως και καταργήσεως τινών εξ αυτών», αποφασίζομεν: Καθορίζομεν τα των προσόντων και καθηκόντων του εκτάκτου προσωπικού Αλιείας, ως ακολούθως: Ως προς τας άνω θέσεις βλ. ήδη Β.Δ. 152/1969(τόμ. 16 σελ. 30,963α). 1.Κατηγορίαι: Το κατά τας διατάξεις των παρ. 1 και 2 του άρθρ. 2 του Νόμ. 2756/54, προσλαμβανόμενον έκτακτον επί μηνιαία αντιμισθία ή επί ημερομισθίω κλπ. κατά τας διακρίσεις του ως άνω Νόμου, προσωπικόν, προς εξυπηρέτησιν των αναγκών των απ’ ευθείας υπό του Δημοσίου ενεργουμένων εκμεταλλεύσεων λιμνών, ιχθυοτροφείων και ιχθυοσκαλών διακρίνεται εις α)Επόπτας, β)Εισπράκτορος, γ)Ζυγιστάς και δ)Φύλακας. 2.Προσόντα: α)Επόπται εκμεταλλεύσεως λιμνών, ιχθυοτροφείων και ιχθυοσκαλών προσλαμβάνονται οι κεκτημένοι απολυτήριον Γυμνασίου ή ομοταγούς ανεγνωρισμένου τοιούτου και επαρκή διοικητικήν και διαχειριστικην πείραν είτε πτυχίον Μέσης Δημοσίας Εμπορικής Σχολής, ή ομοταγούς ανεγνωρισμένης τοιαύτης και επαρκή διοικητικήν και διαχειριστικήν πείραν παρά δημοσία υπηρεσία ή ιδιωτική επιχειρήσει. β)Εισπράκτορες εκμεταλλεύσεως λιμνών, ιχθυοτροφείων και ιχθυοσκαλών προσλαμβάνονται οι κεκτημένοι απολυτήριον Ελληνικού Σχολείου, ή αποδεικτικόν αντιστοίχου τάξεως Γυμνασίου ή Εμπορικής Σχολής και επαρκή διαχειριστικήν πείραν παρά δημοσία υπηρεσία ή ιδιωτική επιχειρήσει. γ)Ζυγισταί εκμεταλλεύσεως λιμνών, ιχθυοτροφείων και ιχθυοσκαλών προσλαμβάνονται οι κεκτημένοι απολυτήριον Δημοτικού Σχολείου. Σελ. 254(α) Τεύχος 380-Σελ.72 δ)Φύλακες εκμεταλλεύσεως λιμνών, ιχθυοτροφείων και ιχθυοσκαλών προσλαμβάνονται οι γνωρίζοντες γραφήν και ανάγνωσιν. 3.Καθήκοντα: α)Οι Επόπται λιμνών και ιχθυοτροφείων προϊστανται της υπηρεσίας εκμεταλλεύσεως λιμνών ή ιχθυοτροφείων, επιβλέπουσι και παρακολουθούσιν υπευθύνως την εν γένει κανονικήν και εύρυθμον λειτουργίαν της υπηρεσίας και μεριμνώσι δια την έγκαιρον κατάθεσιν εις το οικείον Δημόσιον Ταμείον του εισπραττομένου δικαιώματος του Δημοσίου, βάσει οδηγιών του Υπουργείου και υπό την άμεσον εν γένει επίβλεψιν, ως και την ανωτέραν διεύθυνσιν του κατά νόμον αρμοδίου Οικονομικού Εφόρου. β)Οι Επόπται ιχθυοσκαλών προϊστανται της υπηρεσίας ιχθυοσκαλών, επιβλέπουσι και παρακολουθούσιν υπευθύνως την κανονικήν εν γένει και εύρυθμον λειτουργίαν της υπηρεσίας και τηρούσι τα σχετικά τη υπηρεσία στατιστικά στοιχεία, βάσει των οδηγιών του Υπουργείου Βιομηχανίας ή της αρμοδίας Γενικής Διοικήσεως. γ)Οι Εισπράκτορες εισπράττουσι το δικαίωμα του Δημοσίου, εκδίδουσι τα τριπλότυπα εισπράξεως αυτού και τηρούσι τα σχετικά διαχειριστικά και λογιστικά βιβλία της υπηρεσίας. δ)Οι Ζυγισταί ζυγίζουσι τους ιχθείς κατά την δημοπράτησίν των, εκδίδουσι τα σχετικά ζυγολόγια και υποβοηθώσι τους Εισπράκτορας εις την άσκησιν των καθηκόντων των. ε)Οι Φύλακες φυλάττουσι την περιοχήν των αλιευτικών εκμεταλλεύσεων και ιχθυοσκαλών, συμφώνως προς τας εκάστοτε διδομένας υπό του Επόπτου οδηγίας, αφορώσας ιδία την παρεμπόδισιν διενεργείας λαθραλιείας ή άλλης μη επιτρεπομένης αλιείας. 